Siiri Sisask

Siiri Sisask (sündinud 21. septembril 1968 Raplas) on eesti laulja ja muusik.

Ta on teinud karjääri ka filmi- ja muusikalinäitlejana ning esinenud muusikalavastustes. Ta on MTÜ Saagu Valgus asutaja ja juhatuse liige.

Sisaskit huvitab budism.

Elulugu 

1970. aastate lõpus ja 1980. aastate alguses õppis Sisask Vääna mõisa internaatkoolis (praegune Vääna lasteaed-algkool). Hiljem õppis ka Keila I keskkoolis. 1987. aastal lõpetas Sisask Tallinna 1. Õhtukeskkooli. Ta on õppinud 2005. aastal Kõrgemas Usuteaduslikus Seminaris ja 2006. aastal Saksamaal Garmisch Partenkirchenis George C. Marshall European Center for Security Studies.

Siiri Sisask on esinenud ansamblitega Ruja ja Vitamiin ning solistina reisilaevadel. Ta on kirjutanud laule ja teatrimuusikat. 

1997. aastal korraldas ta Pärnus Pärnu Uue Kunsti Muuseumis maalinäituse. Korraldamisel aitas teda Mark Soosaar.

Eurovisiooni lauluvõistluse Eesti eelvoor

Looming 

Siiri tegi lauljadebüüdi 1985. aastal Eesti Televisiooni võistluslikus muusikasaates "Kaks takti ette", esitades Raimond Valgre loomingut. Ta on laulnud paljude teiste heliloojate loodut. Tänaseks on ta keskendunud põhiliselt oma loomingu esitamisele.

Siiri on kirjutanud ka teatri- ja show-muusikat.
 1998 tantsu- ja muusikasõu "Being and Nothingness". Koostöös Peeter Vähi ja tantsutrupiga Fine 5. Tekst: Siiri Sisask, muusika: Peeter Vähi, Siiri Sisask.
 2001 lavastus "Neli kuningat" – Laulik (muusika: Siiri Sisask, tekst: Kati Murutar)

Albumid 
 1993 "Hold Me, Wind/We'll Meet Another Time" Madam Siree
 1998 "Mis maa see on" koos Ultima Thulega, Fugata Records
 2002 "Jälg" Zupping
 2003 "Laulud hingest..." koos Revalia Kammermeeskooriga, Global Music Group
 2003 "Ürg ja jõud"
 2003 "We've Been A While"
 2005 "Kuu lõhn" Siiri Sisask, OÜ Su Music
 2006 "Teine jälg" Finetone Music
 2009 "11" Finetone Music
 2010 "Lingua mea" Jazz'n'Arts
 2012 "Hommikupuu" 
 2016 "Kuristi kohal"

DVD

 2005 "Ole mu palve" koos Revalia Kammermeeskooriga, Eesti Raadio

Filmid 
Sisask on teinud rolle kuues mängufilmis ja kahes telesarjas. Temast ja ta loomingust on Mark Soosaar teinud 2006. aastal dokumentaalfilmi "Hääl maa ja taeva vahel"

 1982 "Arabella mereröövli tütar" – Arabella hääl / Tallinnfilm
 1984 "Karoliine Hõbelõng" – kammerneitsi / Tallinnfilm
 1985 "Naerata ometi" – lastekodutüdruk Siiri / Tallinnfilm
 1987 "Saja aasta pärast mais" – Vilhelmiine Klementi / Tallinnfilm
 1988 "Õnnelind flamingo" – tüdruk / Eesti Telefilm
 1994 "Mullikesed" – Siiri / Eesti Televisiooni draamasari
 1996 "Veri" – abikaasa / ETV draamasari
 2003 "Laulud hingest" – Siiri Sisask ja Revalia kammermeeskoor / ETV muusikavideofilm
 2007–2008 "Taarka" – Taarka /Exitfilm,
 2007–2008 "Retked Eestis" – saatejuht / Soome YLE 2 telesari

Muusikalised sõuprogrammid 
 1988 kabaree Revaalia hotellis Tallinn Toompuiesteel – solist
 1990 baar-varietee Tallinn, Harju tn 6 – solist
 1992 varietee Gloria – solist
 1999 kabaree-klubi Park – solist
 2002 kabaree Bel-Etage – solist

Muusikalid ja muusikalavastused 
 1989 "Jeanne D'Arc ja jumal vikerkaarel" – Jeanne D'Arc
 1995 "Marlene" – Marlene Dietrich
 1998 "Mahtra sõda" – Juliette Marchande
 1999 "Irma La Douce" – Irma
 2000 "Sugar" – Sugar
 2001 "No-No Nanette" – Lucille Early
 2001 "Neli kuningat" – Laulik (muusika: Siiri Sisask, tekst: Kati Murutar)
 2001 "Cabaret" – Sally Bowles
 2002 "Evita" – Evita Peron

Tegevus poliitikas
Siiri Sisask oli aastatel 2003–2006 Erakond Res Publica liige ja 2006–2007 Isamaa ja Res Publica Liidu liige.

Ta kandideeris 2003. aasta Riigikogu valimistel valimisringkonnas nr 4 (Harju maakond ja Rapla maakond), kogus 1391 häält, valituks ei osutunud, kuid sai Taavi Veskimägi asendusliikmena sai Riigikogu liikmeks 7. oktoobril 2003. aastal. 

2005. aasta kohaliku omavalitsuse volikogude valimistel kandideeris Sisask Kaiu vallas ja osutus 33 häälega Erakond Res Publica nimekirjas valituks. 

2011. aasta Riigikogu valimistel kandideeris ta üksikkandidaadina valimisringkonnas nr 4 (Harju maakond ja Rapla maakond), kogus 771 häält, ja valituks ei osutunud.

Ta kandideeris 2023. aasta valimistel Eesti 200 nimekirjas Riigikokku, kogus valimisringkonnas nr 4 (Harju- (v.a Tallinn) ja Raplamaa) 984 häält ning ei osutunud valituks.

Tunnustus 
 1999 Suure Vankri auhind
 2001 UNICEF aumärk 2001, 
 2003 UNICEF aastapreemia Sinilind 
 2005 Noorte Kommertskoja aastaauhind
 2015 Aadu Luukase missioonipreemia

Isiklikku
Tema vend oli helilooja Urmas Sisask. Siiri Sisaskil on esimesest abielust poeg Jost. Siiri Sisask elab Sulu talus Tamsi külas Rapla vallas (endine Kaiu vald).

Viited

Välislingid 

 Siiri Sisaski koduleht
 Riigikogu liikme leht
 Teet Korsten Ürg ja jõud vahedal teral / 19. september. 2003, Sirp
 Siiri Sisask lõikab läinud suve vilja / 15. august 2008, Ajakiri Naised
 Teet Korsten Eesti tipplaulja tuletorniks on töö / 30. juuni 2012, Põhjarannik
 Ursula Nõu. Siiri Sisask: tänu internaatkoolis kasvamisele olen nüüd keegi, epl.delfi.ee, 1. oktoober 2016
 Jutusaade, Siiri Sisask. arhiiv.err.ee, 15. mai 2016.
 Kohtumine. Siiri Sisask. etv.err.ee, 19. aprill 2019.
 Vilja Kiisler. Siiri Sisask: mul on häbi. Eesti Päevaleht, 2 juuni 2023.

Eesti lauljad
X Riigikogu liikmed
Sündinud 1968